section_heading: Svećenička karijera
paragraph_text: Nakon završetka studija radio je kao profesor teologije u Makarskoj, da bi potom vodio hrvatske katoličke misije u Njemačkoj, a od prosinca 1979. do rujna 1991., u Kölnu i Stuttgartu, te je bio postavljen za urednika časopisa Živa zajednica koja je tiskana u Frankfurtu na Majni. U svojem je misionarskom radu pomagao hrvatskim emigrantima, ali i svim drugim novopridošlim radnicima iz Jugoslavije, bez obzira na vjeru ili nacionalnu pripadnost. Početkom ratnih prilika vraća se u Hrvatsku, 1991.-1997., u splitskoj župi Gospe od Zdravlja obnaša župničku i dekanatsku službu, zatim je imenovan vikarom u franjevačkom samostanu te je obnašao dužnost tajnika Caritasa za Splitsko-makarsku nadbiskupiju.<ref>Ćurčija Nikola, In memoram - fra Ignacije Vugdelija, Živa zajednica,br.182., 7-8/ 1997., str. 8.